Nadal al Roís
19 desembre 2024

## Nadal al Roís19 desembre 2024Última actualització: 19 desembre 2024

![](../gestion/img/157b29f8f078002b4431d0dea305676ed67a6662056af346b9a426fbded826ae.JPG)  
  

La presidenta de la Junta de Districte de Roís de Corella-Hospital, **Esther Sapena**, ha presentat aquest matí la programació de «**El nadal al Roís».** Amb motiu de les festes de Nadal, des de la Junta de Districte han organitzant un seguit d’activitats amb la col·laboració de les 3 comissions falleres del districte: Lluís Belda, Parc Alqueria Nova i Roís de Corella i l’associació de Comerços Units de Gandia.

Començaran aquest dissabte, dia 21 de desembre, a la plaça de la Salut (davant del nou centre sociosanitari), amb l’espectacle “El teatre del dia de Nadal”, a les 11:00 del matí, a càrrec d’Estranya Cia.

A les 11:30 s’hi faran tallers infantils: “Flipping bottle i Pompero Reno”, a càrrec de Ni fu ni fa event

Al mateix temps, i fins les 13.30 h s’hi podrà gaudir d’una xocolatada preparada per les tres falles del barri per a tots els xiquets i xiquetes.

D’altra banda, el dilluns 23 de desembre, s’ha organitzat, amb la col·laboració de l’associació de Comerços Units de Gandia, animació nadalenca pels carrers i places. Serà de 17.00 a 19.00 h. “Hem preparat un recorregut amb el Pare Noel i cinc personatges nadalencs i dos músics, que ompliran els carrers del barri. Repartirem 6kg de llepolies, 500 globus i llapis de colors per a tots els xiquets i xiquetes”, ha explicat el president dels comerciants, **Julio Cantó**.

Finalment, Sapena ha reiterat l’agraïment als col·lectius per la col·laboració en la programació i animat “el veïnat a vindre i fer barri. Ho hem preparat amb molta il·lusió. També vull convidar la ciutadania de Gandia a visitar-nos”.